stanford-oval/wikipedia huggingface dataset:
François-Joseph Westermann
Elämä

Westermann oli elsassilaisen kirurgin poika. Hän palveli vuodesta 1767 Ranskan ratsuväessä Esterhazyn husaarirykmentissä, mutta jätti palveluksen vuonna 1773 aliupseerina. Vallankumousta edeltäneinä vuosina hän työskenteli muun muassa kuninkaan veljen Artois’n kreivin talleilla sekä eri viroissa Strasbourgissa. Vallankumouksen alkuvaiheessa Westermann sai viran Haguenaun kunnan virkailijana. Hänet pidätettiin vuonna 1790 lyhytaikaisesti mellakoiden lietsomisesta Haguenaussa. Hän saapui toukokuussa 1792 Pariisiin ja ryhtyi siellä Georges Dantonin tukijaksi.
Westermann oli 10. elokuuta 1792 yksi Tuileries’n palatsin valtaukseen osallistuneiden vapaaehtoissotilaiden (fédérés) komentajista, ja hänellä oli siten tärkeä rooli Ranskan monarkian kukistamisessa. Hänet lähetettiin uuden väliaikaishallituksen komissaariksi Ranskan pohjoisarmeijaan. Hän siirtyi pian kenraaliadjutantiksi (adjudant général) Charles-François Dumouriez’n komentamaan Ardennien armeijaan, osallistui sen sotaretkeen Belgiassa ja avusti kenraali Dumouriez’ta tämän neuvotteluissa itävaltalaisten kanssa. Dumouriez’n loikattua vihollisen puolelle myös Westermann joutui epäilyksen alaiseksi, ja hänet pidätettiin huhtikuussa 1793. Hän onnistui kuitenkin todistamaan syyttömyytensä ja sai palata armeijan palvelukseen jo kuukauden kuluttua.
Toukokuussa 1793 Westermann ylennettiin prikaatikenraaliksi ja nimitettiin La Rochellen rannikkoarmeijan etujoukkojen komentajaksi, missä ominaisuudessa hän osallistui Vendéen alueella puhjenneen vastavallankumouksellisen kapinan kukistamiseen. Hän kärsi eräitä tappioita, mutta voitti useita taisteluja uskaliailla liikkeillä. Hän taisteli kahdesti Châtillonin hallinnasta ja osallistui joulukuussa 1793 keskeisessä roolissa voitokkaisiin Le Mansin ja Savenayn taisteluihin. Kapinallisia ankarasti kohdellut Westermann sai liikanimen ”Vendéen teurastaja” ja joutui runsaan arvostelun kohteeksi. Hänet kutsuttiin takaisin Pariisiin tammikuun 1794 alussa.
Westermann pidätettiin maaliskuun lopussa 1794 samassa yhteydessä Dantonin ja tämän muiden liittolaisten kanssa. Hänet tuomittiin muutamaa päivää myöhemmin muiden ”dantonistien” mukana kuolemaan vallankumoustuomioistuimessa pidetyssä näytösoikeudenkäynnissä ja teloitettiin giljotiinilla Pariisissa 5. huhtikuuta.
Aiheesta muualla

Kuvia tai muita tiedostoja aiheesta François-Joseph Westermann Wikimedia Commonsissa
François Joseph Westermann (ranskaksi) Encyclopédie Larousse
Gemini 1

Gemini 1 oli Gemini-avaruusohjelman ensimmäinen lento. Lento oli miehittämätön, jonka tarkoituksena oli demonstroida rakenteellista kestävyyttä, maaohjausjärjestelmiä sekä saavuttaa kiertorata.
Lento laukaistiin 8. huhtikuuta 1964 ja se kiersi maan 64 kertaa neljässä päivässä. Tehtävän tavoite saavutettiin kolmen kierroksen jälkeen.
Lento koostui Titan II -kantoraketista ja Gemini-kapselista.
General Dynamics F-111 Aardvark

| F-111 Aardvark |
| --- | --- |
 F-111 Aardvark
Tyyppi:  Maataistelukone, pommikone, ELSO-tehtävät
Valmistaja:  General Dynamics
Miehistö:  2
Ensilento:  21. joulukuuta 1964
Esitelty:  1967
Poistettu käytöstä:  2010
Valmistusmäärä:  563 
General Dynamics F-111 Aardvark ("Maasika") on yhdysvaltalainen hävittäjäpommittaja. Kone suunniteltiin 1960-luvulla Yhdysvaltain ilmavoimille pitkän matkan operaatioihin ja laivastolle pitkän matkan torjuntahävittäjäksi. Laivastoversio peruttiin F-14 Tomcatin tullessa Yhdysvaltain laivaston käyttöön.
F-111 on tulosta Tactical Fighter Experimental (TFX) -ohjelmasta, jossa kehitettiin laivastolle laivastoa suojaavaa torjuntahävittäjää ja ilmavoimille konetta, joka voisi toimittaa ydinaseen maaliinsa tutkakatveessa lentäen. Suunnittelijat keskittyivät aluksi ilmavoimien vaatimuksiin ja sitten koettivat sovittaa raskaan hävittäjän lentotukialuksille sijoitettavaksi. Laivaston versiota F-111B ei ikinä otettu tuotantoon. Ilmavoimat sen sijaan kehitti F-111D-, F-111E- ja F-111F-hävittäjäpommittajamallit sekä elektronisen sodankäynnin version EF-111 Raven.
Eräs tämän konetyypin käyttäjä on ollut Yhdysvaltain strategisten ilmavoimien (SAC) 509. raskas erityispommitusrykmentti. Kaiken kaikkiaan yhdysvaltalaisia F-111-koneita on tuhoutunut 77 kpl.
Konetyypille erityistä oli, että siinä ei ollut normaalia ejektori-istuinta, vaan hätäpoistumisessa koko ohjaamo irtosi rungosta ja voimakas rakettimoottori työnsi sen turvalliselle etäisyydelle koneesta. Sopivan korkeuden saavutettuaan, ohjaamon laskuvarjot avautuivat ja ohjaamo laskeutui niiden turvin maahan.[lähde? ]
USAF luopui koneesta 1998. Koneen korvasi F-15E Strike Eagle ja pitkänmatkan pommitustehtävissä B-1B Lancer. RAAF (Kuninkaalliset Australian ilmavoimat) käytti konemallia vuoteen 2010 asti , jolloin 37 vuotta käytössä olleet lentokoneet korvattiin F/A-18 Super Hornet-koneilla.
F-111: n versioita

F-111A            Tämä versio osallistui Vietnamin sotaan, jossa jokasään matalalennon mahdollistavien tutkien ongelmien takia useita F-111-koneita törmäsi maahan.
F-111B            Laivastoversio, valmistus peruutettiin. Tilalle tuli F-14 Tomcat.
F-111C
F-111E
F-111F
F-111G
EF-111A Raven Elektronista sodankäyntiä varten tehty versio.
FB-111A           Strateginen pommikoneversio.
Tekniset tiedot

Lähde:
Yleiset ominaisuudet
Miehistö: 2
Pituus: &&&&&&&&&&&&&022.040000022,40 m
Kärkiväli: &&&&&&&&&&&&&019.020000019,20 m suorana, &&&&&&&&&&&&&&09.07400009,74 m taitettuna
Korkeus: &&&&&&&&&&&&&&05.02200005,22 m
Siipipinta-ala: &&&&&&&&&&&&&061.07000061,07 m²
Tyhjäpaino: &&&&&&&&&&021560.&&&&0021 560 kg
Suurin lentoonlähtöpaino: &&&&&&&&&&045500.&&&&0045 500 kg
Voimalaite: &&&&&&&&&&&&&&02.&&&&002 × Pratt & Whitney TF30-P-100 -ohivirtaussuihkumoottoria; &&&&&&&&&&&&&079.060000079,6 kN  per moottori kuivana, &&&&&&&&&&&&0112.&&&&00112 kN jälkipolttimella
Suoritusarvot
Suurin nopeus: &&&&&&&&&&&02655.&&&&002 655 km/h (Mach &&&&&&&&&&&&&&02.05000002,5)
Lentomatka: &&&&&&&&&&&02140.&&&&002 140 km
Lakikorkeus: &&&&&&&&&&017500.&&&&0017 500 m
Aseistus
20 mm M61 Vulcan-konetykki
AIM-9 Sidewinder- tai AIM 54-Phoenix- tai AIM-7 Sparrow- tai AIM-4 Falcon -ohjuksia
AGM-69 SRAM-ydinohjuksia (FB-111A: ssa)
B-83-pommeja (FB-111A: ssa)
Mk 117-pommeja
Kuorman (aseistus ja lisäpolttoainesäiliöt) 14 300 kg
Aiheesta muualla

http://www.fas.org/programs/ssp/man/uswpns/air/attack/f111.html (Arkistoitu – Internet Archive)
Yhdysvaltalaisen maalarin James Rosenquistin maalauksissa on kuvattu osia F-111-koneesta, esillä Museum of Modern Art, New York
Pyrstö
Suihkusuutin
Kuvan F-111A -koneita vuonna 1968 Combat Lancer-tehtävässä Etelä-Aasian alueella.
Gillam

| Gillam |
| --- | --- |
 Gillam Manitoban kartalla
Valtio:  Kanada
Provinssi:  Manitoba
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  1 988,51 km²
Väkiluku (2011):  1 317
 – Väestötiheys:  0,66 as./km²
 
 www.townofgillam.com 
Infobox OKVirheellinen NIMI-arvo: 
Gillam on noin 1 300 asukkaan kylä Manitoban provinssissa Kanadassa Thompsonin ja Churchillin välisen Hudson Bay Railwayn sekä Nelsonjoen varrella. Gillamissa sijaitsee myös vesivoimala.
Provinssin hallitus perusti Gillamin kylän ja hallintoalueen 1960-luvun puolivälissä vesivoimatuotannon kehittämishankkeen yhteydessä. Hallintoalueen koko on 1 988,51 km², joten Gillamin kylä on pinta-alaltaan Kanadan viidenneksitoista suurin asutuskeskus.
Kylän pinta-alasta suurin osa on asumatonta ja kehittämätöntä metsää, jota halkovat vain purot, joet ja järvet. Alue on pääosin tiheän mäntymetsän peitossa. Kolme provinssin suurimmista vesivoimaloista, Kettlen, Long Sprucen ja Limestonen vesivoimalat, sijaitsevat kylän alueella.
Suurin osa kylän väestöstä työskentelee vesivoimalat omistavan sähköntuotantoyhtiö Manitoba Hydron palveluksessa. Kylässä on pieni ostoskeskus, pienyrityksiä, rautatieasema sekä Kanadan ratsupoliisin toimisto.
Gillamissa sijaitsee myös Fox Lake First Nation -intiaanireservaatti. Reservaatin asukkaat ovat aluetta ennen asuttaneiden cree-intiaanien jälkeläisiä. Suurin osa alkuperäiskansasta asuu joko kylässä tai reservaatin alueella läheisessä Birdin kylässä.
Kylän alueella sijaitsee myös Sundancen aavekaupunki, joka rakennettiin Limestonen voimalaitoksen rakennustöiden tukikohdaksi. Rakennustöiden valmistuttua vireä Sundance muuttui asumattomaksi ja on osittain hävitetty.
Aiheesta muualla

Kuvia tai muita tiedostoja aiheesta Gillam Wikimedia Commonsissa
Fritz Hartjenstein

Fritz Hartjenstein (3. heinäkuuta 1905 Peine, Saksan keisarikunta - 20. lokakuuta 1954 Pariisi, Ranska) oli saksalainen SS-eversti, joka toimi Birkenaun ja Natzweiler-Struthofin keskitysleirien komentajana. Hän kuoli vankilassa odotellessaan kuolemantuomionsa täytäntöönpanoa.
Sotilasura

Hartjenstein siirtyi vuonna 1938 vapaaehtoisesti Wehrmachtista SS-Totenkopfverbändeen. Hän toimi tämän jälkeen jonkun aikaa Sachsenhausenin keskitysleirin vartiojoukon komentajana.
Hartjensteinista tuli 1940 Theodor Eicken SS-divisioona Totenkopfin upseeri ja palveli rintamalla vuoteen 1942. Hänet vapautettiin rintamavastuista epäpätevyyten takia ja siirrettiin Auschwitzin, jossa hän palveli vartijoiden erillisosaston komentajana.
Auschwitzin hallinnollisten uudistusten jälkeen Birkenaun ja Monowitzin leirit erotettiin siitä marraskuussa 1943. Hartjenstein toimi Birkenaun ensimmäisenä komentajana maaliskuuhun 1944 asti. Maaliskuusta 1944 tammikuulle 1945 hän komensi Natzweiler-Struthofin keskitysleiriä. Sieltä hänet siirrettiin vielä Flossenbürgin keskitysleirin komentajaksi.
Tuomio

Brittiläinen sotatuomioistuin, joka kokoontui Wuppertalissa tuomitsi hänet 1. kesäkuuta 1946 elinkautiseen neljän vastarintamiehen teloituksesta. Myöhemmin hänet tuomittiin ammuttavaksi kuoliaaksi sotavangin hirttämisestä. Hänet siirrettiin Ranskaan, jossa hänet tuomittiin Natzweilerin julmuuksista kuolemaan. Hartjenstein kuoli sydänkohtaukseen 1954 tuomion täytäntöönpanoa odotellessaan.
Kuusankosken Teatteri

Kuusankosken Teatteri on Kouvolassa toimiva teatteri. Teatterinjohtaja on Karolina Eklund-Vuorela.
Teatteri oli lakkautusuhan alla vuonna 2023, mutta se sai Kymin Osakeyhtiön 100-vuotissäätiön apurahan, joka turvaa toiminnan jatkumisen vuosiksi 2023 ja 2024. Kriisitilanteen aiheuttivat Kouvolan kaupungin tekemät avustusleikkaukset ja koronapandemia.
Teatterin johtaja on ammattilainen, mutta näyttelijät ovat harrastelijoita. Palkattuja ovat myös lavastaja, puvustaja sekä teknikko. Teatterilla on Kuusankoskitalossa kaksi näyttämöä, joista se maksaa vuokraa Kouvolan kaupungille. Suunnittelussa on ollut aiemmin myös siirtyminen halvempiin tiloihin, vaikka nykyiset tilat on suunniteltu nimenomaan teatteria varten.
GfK Entertainment

GfK Entertainment (vuoteen 2014 asti Media Control AG) kerää tiedot virallisten musiikkilistojen kokoamista varten Saksassa. Näihin kuuluvat muun muassa top-100 single- ja albumilistat. Viralliset listat julkaistaan viikoittain useissa eri julkaisuissa internetissä ja televisiossa.
GfK Entertainment -listat

Top100 Singles
Top100 Albums
Top-50 ODC (Official Dance Charts)
Classic Top-20 Charts
Jazz Top-30 Charts
Compilation Charts
Schlager TOP-20 Longplay-Charts
Music DVD Top-20 Charts
TOP-5 New Entries per SMS
Aiheesta muualla

Musik-Charts – Media Control (Arkistoitu – Internet Archive) (saksaksi)
Charts.de (saksaksi)
Gemini 4

Gemini 4 oli avaruuslento, joka toteutettiin 3.–7. kesäkuuta 1965. Lento kesti yhteensä 98 tuntia. Avaruusaluksessa mukana olivat astronautit Edward White ja James McDivitt. White suoritti ensimmäisenä yhdysvaltalaisena avaruuskävelyn. Se tapahtui 160 kilometrin lentokorkeudessa ja kesti 20 minuuttia.
Lennon aikana miehistö yritti mennä lähelle avaruuteen jäänyttä Titan-kantoraketin osaa. Yritys kuitenkin epäonnistui miehistön tekemän virheen takia.
Edward White avaruuskävelyllä
Galangalit

| Galangalit |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Zingiberales
Heimo::  Inkiväärikasvit
Alaheimo::  Zingiberoideae
Tribus::  Zingibereae
Suku::  Galangalit Kaempferia  L.
Tyyppilaji
 guineangalangali Kaempferia galanga L. (1753) 
Katso myös
   Galangalit Wikispeciesissä   Galangalit Commonsissa 
Infobox OKNimi-testi OK: 
Galangalit (Kaempferia) on kasvisuku, joka kuuluu inkiväärikasvien heimoon. Siihen kuuluu 51 lajia, joita esiintyy Itä-Aasiassa trooppisella ja subtrooppisella vyöhykkeellä. Galangalilajeihin sisältyy muun muassa maustekasvina kasvatettu guineangalangali (Kaempferia galanga), joka ei ole kotoisin Afrikasta vaan Intian ja Indokiinan seudulta.
Aiheesta muualla

Finto: Kassu – Kasvien suomenkieliset nimet: Galangalit (Kaempferia)
ITIS: Kaempferia (englanniksi)
United States Department of Agriculture (USDA): Kaempferia (englanniksi)
Flora of China: Kaempferia (englanniksi)
Global Biodiversity Information Facility (GBIF): Kaempferia (englanniksi)
Centre for Agriculture and Biosciences International (CABI): Kaempferia (englanniksi)
Kuusankosken Sanomat

Kuusankosken Sanomat oli Kuusankoskella vuosina 1959–1989 julkaistu puolueisiin sitoutumaton paikallislehti joka ilmestyi kolme kertaa viikossa. Lehteä julkaisi aluksi Kuusankosken Lehtitaitto Oy joka myi lehden vuonna 1968 Kuusankosken Sanomat Oy:lle. Vuodesta 1971 alkaen lehteä kustansi lahtelainen Esan Kirjapaino Oy. Lehden päätoimittajina olivat muun muassa Antero Nuotio, Valto Mäntylä, Seppo Suominen ja Teuvo Nurmi.
Guadeloupenrastas

| Guadeloupenrastas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  lherminieri
Kaksiosainen nimi
 Turdus lherminieri  (Lafresnaye, 1844) 
Synonyymit
 Cichlherminia lherminieri 
Katso myös
   Guadeloupenrastas Wikispeciesissä   Guadeloupenrastas Commonsissa 
Infobox OKNimi-testi OKIUCN-testi OK: 
Guadeloupenrastas (Turdus lherminieri) on rastaiden heimoon kuuluva varpuslintu.
Levinneisyys

Guadeloupenrastasta tavataan kotoperäisenä Pienillä Antilleilla. Lajin kannaksi arvioidaan 100 000 – 500 000 sukukypsää yksilöä. Se on luokiteltu silmälläpidettäväksi, ja sen kanta on suhteellisen vakaa. Sitä kuitenkin uhkaa elinympäristöjen tuhoutuminen, pesäloisiva hohtoturpiaali, kilpaileva afrikanrillirastas ja nisäkäsvieraslajit sekä laiton metsästys.
Gemini (kielimalli)

Gemini on Google Deepmindin kehittämä kielimalliperhe, joka julkistettiin Google I/O -tapahtumassa 10. toukokuuta 2023. Gemini pystyy käsittelemään tekstiä, kuvia, ääntä, videoita ja koodia. Geministä julkaistiin 6. joulukuuta 2023 Pro ja Nano versiot, Ultra versio julkaistaan vuonna 2024.
Goryeo-hotelli

Goryeo-hotelli
Goryeo-hotellin aula
Goryeo-hotelli (kor. 고려호텔, Goryeo hotel) on hotelli Pohjois-Korean pääkaupungin Pjongjangin keskustassa. 143 metrin korkuinen hotelli avattiin vuonna 1985. Siinä on 500 huonetta ja 45 kerrosta.
Hotellissa toimii viisi ravintolaa, mukaan lukien pyörivä ravintola 45. kerroksessa. Siellä on myös elokuvateatteri ja lukuisia eri liikkeitä parturista kirjakauppaan sekä uima-allas ja sauna.
Aiheesta muualla

Kuvia tai muita tiedostoja aiheesta Goryeo-hotelli Wikimedia Commonsissa
Gorzów Śląski (kunta)

| Gorzów Śląskin kunta (Gmina Gorzów Śląski) |
| --- | --- |
 Lampi Zdziechowicen kylässä
 lippu:  vaakuna
   Kunnan sijainti Olesnon piirikunnassa
 Gorzów Śląskin kunta
 Koordinaatit: 51°02′N, 18°26′E 
Valtio:  Puola
Voivodikunta:  Opole
Piirikunta:  Olesno
 – Pormestari:  Artur Tomala
Pinta-ala:  
 – Kokonaispinta-ala:  154,1 km²
Väkiluku (2019):  7 131
Suuntanumero(t):  (+48) 034
 
 Verkkosivut 
Infobox OKVirheellinen NIMI-arvo: 
Gorzów Śląski on kaupungin sisältävä maalaiskunta Olesnon piirikunnassa Puolassa. Sen väkiluku oli vuoden 2019 lopussa 7 131. Kunnan keskus on Gorzów Śląskin kaupunki.
Kylät Gorzów Śląskin kunnassa ovat Budzów, Dębina, Goła, Kobyla Góra, Kozłowice, Krzyżanowice, Nowa Wieś, Pakoszów, Pawłowice, Skrońsko, Jamy, Jastrzygowice, Uszyce sekä Zdziechowice. Gorzów Śląskin kunnan alueen läpi kulkee voivodikunnan tie 487. Se rajautuu Byczynan, Kluczborkin, Łubnicen, Olesnon, Praszkan, Radłówin ja Skomlinin kuntiin. Gorzów Śląskin pinta-alasta noin 71 prosenttia on maatalousmaata ja noin 22 prosenttia metsää.
Kunnan väestöpyramidi 2014.
Vuoden 2019 lopussa 50,8 prosenttia Gorzów Śląskin asukkaista oli naispuolisia ja 49,2 prosenttia miespuolisia. Alle 18-vuotiaat muodostivat 15,7 prosenttia kunnan väestöstä, työikäiset 63,5 prosenttia ja eläkeikäiset 20,8 prosenttia. Väestön keski-ikä oli 42,2 vuotta. Vuonna 2019 Gorzów Śląskin kunnassa syntyi 73 lasta.
Aiheesta muualla

Kuvia tai muita tiedostoja aiheesta Gorzów Śląski Wikimedia Commonsissa
Gmina Miejsko-Wiejska Gorzów Śląski Opolen tilastovirasto. (puolaksi)
Kuurovaraani

| Kuurovaraani |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Vaskitsamaiset Anguimorpha
Heimo::  Kuurovaraanit Lanthanotidae  Steindachner, 1878
Suku::  Lanthanotus  Steindachner, 1878
Laji::  borneensis
Kaksiosainen nimi
 Lanthanotus borneensis  Steindachner, 1878 
Katso myös
   Kuurovaraani Wikispeciesissä   Kuurovaraani Commonsissa 
Infobox OKNimi-testi OKIUCN-testi OK: 
Kuurovaraani (Lanthanotus borneensis) on liskolaji, sukunsa Lanthanotus ja heimonsa Lanthanotidae ainoa laji. Se on kotoperäinen Borneossa. Kuurovaraanista on hyvin vähän tietoa. Se on kaivava lisko, joka ilmeisesti myös viettää paljon aikaa vedessä. Kuurovaraanilla ei ole näkyviä korvia. Se on läheistä sukua varaaneille ja myrkkyliskoille.
Giovanni Domenico Tiepolo

Fresko Villa Valmaranassa Vicenzassa
Giovanni Domenico Tiepolo (30. elokuuta 1727 Venetsia – 3. maaliskuuta 1804 Venetsia) oli venetsialainen rokokootaidemaalari. Hän oli Giovanni Battista Tiepolon poika.
Domenico opiskeli isänsä johdolla ja oli jo 13-vuotiaana tämän tärkein avustaja. 20-vuotiaana hän teki jo myös omia töitä. Isänsä apuna Domenico oli tekemässä Würzburgin linnan, Vicenzassa Villa Valmaranan ja Madridissa Kaarle III:n palatsin freskoja.
Domenicon oma maalaustyyli kehittyi isän kuoltua vuonna 1770. Hänen maalauksensa alkoivat ottaa realistisempia muotoja, vaikka isän koristeellinen vaikutus säilyi. Domenico maalasi myös enemmän maallisia hahmoja, kun hänen isänsä oli tunnettu uskonnollisista ja mytologisista aiheistaan. Hän mm. maalasi 104 piirrosta "punchinella" hahmosta (eräänlainen klovni).
Suomessa

Muutamia Domenico Tiepolon teoksia on Suomessa Sinebrychoffin taidemuseon kokoelmissa.
Yksi näistä on nimeltään Kreikkalaiset tunkeutuvat Troijaan. Sen taidemuseo hankki vuonna 1996 tuntemattoman tekijän teoksena vain 10 000 markan hintaan (nykyrahassa vajaat 2 400 euroa). Teoksen todellinen arvo paljastui vasta myöhemmin. Kyseessä olikin Dominico Tiepolon Troijan hevonen -sarjan puuttuva kolmas osa, joka oli ollut kadoksissa vuosikymmeniä.
Teossarjan kaikki osat oli nähty yhdessä viimeksi 1800-luvun alussa Pietarissa. Sarjan kolmannen osan oli sittemmin ominut Stalin, joka 1920-luvulla pani sen myyntiin paikatakseen lähetystönsä taloutta. Taulun osti Pariisissa taidekauppias Mario D'Atri. Taulu oli esillä vuonna 1938 Chicagossa, ja sen jälkeen teos joutui kadoksiin. Toisen maailmansodan aikana taulu oli kulkeutunut maasta toiseen ja oli  jonkin aikaa muun muassa Venäjällä. MOT-ohjelman mukaan D'Atri on saattanut myydä taulunsa natseille, joilta sen ovat kenties varastaneet Berliinin miehittäneet neuvostojoukot myydäkseen sen eteenpäin. Vuonna 1948 taulu oli berliiniläisen taidekauppiaan Herbert Ulrichin hallussa, kun suomalainen diplomaatti ja keinottelija, lähetystöneuvos Tauno Sutinen, osti sen bulvaanin avulla. Tässä vaiheessa kukaan ei enää tiennyt, kenen maalaamasta taulusta oli kyse. Sutinen toi taulun Suomeen. Sutisen kuoltua taulu löytyi vainajan vuoteen alta. Kuolinpesä myi taulun taidekauppiaalle. Wenzel Hagelstam maksoi taulusta 8 000 markkaa. Sinebrychoffin museo osti taulun Hagelstamin huutokaupasta noin 10 000 markan (ehkä jopa 17 000 markan) hinnalla ja liitti sen inventaarioluetteloonsa taulun hämärästä taustasta piittaamatta.
Teoksen rahallinen arvo nykyään lienee satakertainen verrattuna summaan, jonka museo siitä maksoi. Kolmiosaisen teossarjan muut osat kuuluvat National Galleryn kokoelmiin. Sarjan kaikki kolme osaa saatettiin yhteen ensimmäistä kertaa noin 200 vuoteen Sinebrychoffin taidemuseossa vuonna 2020.
Troijan hevonen -sarja
Troijan hevosta rakennetaan
Troijan hevosta kuljetetaan Troijaan
Kreikkalaiset hyökkäävät Troijaan
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Kirjallisuutta

Wenzel Hagelstam & Dan Kronqvist: Wenzel Hagelstam – antiikkikauppiaan muistelmat. Suom. Kati Valli. WSOY, 264 s.
Aiheesta muualla > Verkossa

Domenico Tiepolo Artcyclopediassa (englanniksi)
Fritz Hansen

| Fritz Hansen |
| --- | --- |
Perustettu:  1872
Perustaja:  Fritz Hansen
Kotipaikka:  Allerødvej 8, 3450 Allerød, Tanska
Tuotteet:  huonekalut
Kotisivu:  www.fritzhansen.com/en/
Infobox OKVirheellinen NIMI-arvo: 
Fritz Hansen, tunnettu myös nimellä Republic of Fritz Hansen, on tanskalainen huonekalujen valmistaja. Se tuottaa tunnettujen tanskalaisten kalustemuotoilijoiden huonekaluja; heihin kuuluvat Arne Jacobsen (1902–1971), Poul Kjærholm (1929–1980), Hans J. Wegner (1914–2007) ja Piet Hein (1905–1996). Fritz Hansen tekee yhteistyötä myös muunmaalaisten nykysuunnittelijoiden kuten Hiromichi Konnon, Cecilie Manzin ja Kasper Salton kanssa.
Historiaa

Yrityksen perusti puuseppä Fritz Hansen vuonna 1872. Vuonna 1915 hän esitteli ensimmäisen höyryn avulla puusta taivutetun tuolinsa. Vuonna 1934 hän aloitti yhteistyön Arne Jacobsenin kanssa, tuloksena muun muassa klassikkotuolit Muurahainen (1952), 7 (1955), Muna (1958) ja Joutsen (1958). Vuonna 1982 Fritz Hansen hankki oikeudet useimpien Poul Kjærholmin kalusteiden valmistamiseen.
Fritz Hansenin tuotantoa

Arne Jacobsenin ”Muna”-tuoli
Jacobsenin ”Joutsen”-tuoli
Aiheesta muualla

Fritz Hansenin verkkosivusto (englanniksi, saksaksi, tanskaksi, kiinaksi, koreaksi, japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fritz Hansen
Käännös suomeksi
Gemini 11

Gemini 11:n laukaisu.
Gemini 11 (virallisesti Gemini XI) oli Yhdysvaltain Gemini-ohjelmaan kuulunut avaruuslento, joka toteutettiin 12.–15. syyskuuta 1966. Se oli yhdeksäs miehitetty Gemini-lento. Aluksen korkeus oli alimmillaan 289,7 km ja ylimmillään 1374,1 km, mikä on ennätys ellei kuulentoja oteta lukuun. Lennon aikana Richard F. Gordon Jr. suoritti kaksi avaruuskävelyä, joista ensimmäinen kesti 33 minuuttia ja toinen 2 tuntia 8 minuuttia.
Miehistö

Lennon miehistö:
Richard F. Gordon Jr.
Charles Conrad Jr.
Gillan’s Inn

| Gillan’s Inn Ian Gillan |
| --- | --- | --- |

Studioalbumin tiedot
 Julkaistu: 18. huhtikuuta 2006
 Tuottaja(t): Nick Blagona
 Tyylilaji: hard rock
 Levy-yhtiö: Immergent
Ian Gillanin muut julkaisut
| Dreamcatcher 1998 | Gillan’s Inn 2006 | Live in Anaheim 2008 |
Gillan’s Inn on Ian Gillanin sooloalbumi, joka julkaistiin 18. huhtikuuta 2006. Se on Gillanin uran 40-vuotisjuhlalevy ja sisältää hänen suosikkikappaleitaan uransa varrelta uudelleen soitettuina. Mukana on monia vierailevia tähtiä, muun muassa Joe Elliot (Def Leppard), Tony Iommi (Black Sabbath), kitaristi Joe Satriani, Janick Gers (Iron Maiden), Uli Jon Roth (Scorpions), Robby Takac ja Johnny Rzeznik (Goo Goo Dolls) ja Ronnie James Dio (Dio).
Albumi julkaistiin DualDisc-levynä, jossa toinen puoli on audio-cd, toinen puoli DVD.